Die wêreld in foto’s – 14 Junie 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Meghan, die hertogin van Sussex, word Donderdag deur ŉ skare verwelkom tydens ŉ besoek saam met Brittanje se koningin Elizabeth II aan Chester in die noordweste van Engeland. (Foto: Eddie Mulholland, AP) Galagoda Atte Gnanasara, die leier van die Bodu Bala Sena of Boeddhiste korps, word deur tronkbewaarders begelei nadat hy gevonnis is in Homagama, Sri Lanka. Die Sri Lankaanse hof het dié omstrede Boeddhiste monnik ses maande tronkstraf opgelê nadat hy glo die vrou van ŉ vermiste joernalis gedreig het. (Foto: Rukmal Gamage, AP) ŉ Hawelose vrou sit in Kolkata, Indië, op ŉ sypaadjie langs ŉ muur met ŉ prent van Argentinië se Lionel Messi daarop geverf. Sokkeraanhangers reg oor die wêreld is gereed vir die 2018 Wêreldbeker-sokkertoernooi wat Donderdag afskop. (Foto: Bikas Das, AP) Marthe Lohse lei ŉ trop skape tydens herderingsopleiding in Brachwitz, Duitsland. Herders lei ŉ kudde van 400 skape saam met skaaphonde in dié oefening. (Foto: Jens Meyer, AP) Mense hou Donderdag sambrele vas terwyl hulle in ligte reën in Pyongyang, Noord-Korea, stap. (Foto: Dita Alangkara, AP)